cyanic-selkie/wikianc huggingface dataset:
Պելագիչևո
Պելագիչևո (Pelagićevo, Пелагићево / Pelagićevo, Pelagićevo), քաղաք Բոսնիա և Հերցեգովինայի հյուսիսարևելյան հատվածում (Բրչկո քաղաքից արևմուտք և Շամաց քաղաքից հարավ-արևելք)։ Պելագիչևո համայնքի վարչական կենտրոնը։
Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 2 796 մարդ, իսկ համայնքի բնակչությունը՝ 7 332 մարդ ։
1991 թվականի մարդահամարի համաձայն՝ քաղաքում ապրել է 3.066 մարդ, որոնցից՝
Արտաքին հղումներ
Կատեգորիա:Բոսնիա և Հերցեգովինայի բնակավայրեր
Եվրոպական գավաթ 1976–77
Եվրոպական գավաթ 1976–77 Եվրոպական գավաթի 22-րդ մրցաշրջանն էր, որում հաղթեց Լիվերպուլը՝ եզրափակչում պարտության մատնելով Բորուսիա Մյոնխենգլադբախին 3–1 հաշվով ։ Եզրափակիչը կայացավ Հռոմի Օլիմպիական մարզադաշտում 1977 թվականի մայիսի 25-ին, խաղը դիտում էին 57 000 հանդիսական։
Գործող չեմպիոն Բավարիան դուրս մնաց պայքարից քառորդ եզրափակիչում։
Կարեկա
Կենսագրություն
Կարեկան եղել է 1980-ական թվականների Բրազիլիայի լավագույն հարձակվողներից մեկը։ Ֆուտբոլային կարիերան սկսել է 1976 թվականին՝ «Գուարանի» ակումբում, և արդեն երեք տարի անց ակումբը դարձել է Բրազիլիայի չեմպիոն։ Վնասվածքի պատճառով չի մասնակցել Իսպանիայում տեղի ունեցած 1982 թվականի ֆուտբոլի աշխարհի առաջնությանը։ 1983 թվականին նա տեղափոխվել է «Սան Պաուլու» ակումբ, որտեղ մի քանի հաջող մրցաշրջան անցկացնելուց հետո, 1986 թվականին ակումբի կազմում դարձել է Բրազիլիայի չեմպիոն՝ եզրափակչում հաղթելով իր նախկին ակումբին՝ «Գուարանիին»։
1987 թվականին Կարեկան տեղափոխվել է իտալական «Նապոլի», որտեղ նա դարձել է 1986 թվականի աշխարհի չեմպիոն Դիեգո Մարադոնայի և իր հայրենակից Ալեմանի ակումբակիցը։ Առաջին մրցաշրջանում նա դարձել է 13 գոլի հեղինակ։ 1989 թվականին Կարեկան դարձել է Իտալիայի և ՈւԵՖԱ-ի գավաթակիր։ ՈւԵՖԱ-ի եզրափակչում «Նապոլիի»  մրցակիցը եղել է գերմանական «Շտուտգարտը», և հաղթական գոլի հեղինակը դարձել է ինքը՝ Կարեկան։  1989/90 մրցաշրջանում Կարեկան  դարձել է  Իտալիայի չեմպիոն։ «Նապոլիում»  հանդես գալու ընթացքում բրազիլացին  դասվել է ֆուտբոլային աստղերի շարքին։
1993 թվականին 33-ամյա Կարեկան տեղափոխվել է ճապոնական «Քասիվա Ռեյալ» ակումբ։ 1997 թվականին նա տեղափոխվել է հայրենիք և խաղացել «Սանթոսում» և  ցածր դիվիզիոնում հանդես եկող «Կամպինաս» և «Սան-Ժոզե» ակումբներում։
Ֆոտբոլային կարիերան ավարտել է մոտ 40 տարեկանում։
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Սան Պաուլուի ֆուտբոլիստներ Կատեգորիա:Սանտոսի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի լեգեոներ ֆուտբոլիստներ
Մոզիկներ
Մոզիկներ, լեռնագագաթ Հայաստանի Գեղարքունիքի մարզում, Գեղամա լեռների համակարգում, Արգիճի գետի միջին հոսանքի աջափնյակում, Լեռնակերտ գյուղից 1 կմ արևելք։ Բարձրությունը՝ 2239 մետր ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
(3397) Լեյլա
(3397) Լեյլա (Leyla), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1964 թվականի դեկտեմբերի 8-ին Ռոբերտ Բարնհամի և Նորման Թոմասի կողմից Ֆլագստաֆում ։
Միջին հեռավորությունը Արեգակից կազմում է 2,350312 ա. մ., առավելագույնը մոտենում է 1,6513 ա. մ. հեռավորության վրա և հեռանում 3,0494 ա. մ. ։ Արեգակի շուրջ մեկ ամբողջական պտույտ է կատարում 1316,09 երկրային օրվա ընթացքում, իր ուղեծրով շարժվելով միջինում 0,273537 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,99° անկյուն։
Արտաքին հղումներ
Կատեգորիա:1964 թվականին հայտնաբերված աստղագիտական մարմիններ Կատեգորիա:Ռոբերտ Բարնհամի կողմից հայտնաբերված աստերոիդներ Կատեգորիա:Նորման Թոմասի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Գնդակ մատակարարող տղա
Գնդակ մատակարարող տղա, բոլ բոյ (Ball boy), աղջիկների դեպքում՝ գնդակ մատակարարող աղջիկ, բոլ գըրլ (Ball girl), երիտասարդ, սովորաբար՝ դեռահաս, որի խնդիրն է արագ բռնել գնդակը և այն փոխանցել խաղացողներին կամ մրցավարներին այնպիսի մարզաձևերում, ինչպիսիք են ֆուտբոլը, ամերիկյան ֆուտբոլը, մականախաղը, կրիկետը, թենիսը, բեյսբոլը, բասկետբոլը։ Բոլ բոյերն օգնում են գնդակը խաղի մեջ մտցնելու հետ կապված դադարները նվազեցնելուն։
Թենիս
Թենիսում կարևոր է խաղի տեմպը, ուստի պետք է գնդակն արագ վերադարձնել խաղացողին։ Պրոֆեսիոնալ մրցաշարերում յուրաքանչյուր կորտ ունի գնդակ մատակարարող տղաների (կամ աղջիկների) թիմ, որոնց դիրքերն ու շարժումները նախապես օպտիմալացվում են առավելագույն արդյունավետության և խաղին նվազագույն միջամտության հասնելու նպատակով ։ Բացի գնդակներ մատակարարելուց, բոլ բոյերը կարող են թենիսիստներին մատուցել ըմպելիքի շշեր և սրբիչներ ։
2018 թվականի մարտին Բրազիլիայի թենիսի բաց առաջնության ժամանակ մարդկանց փոխարեն բոլ բոյի դերում օգտագործվել են շները ։
Գնդակի մատակարարում
Գնդակի մատակարարման (Feeding) տեխնիկան խաղացողներին կարող է տարբեր լինել՝ կախված մրցաշարից։
Ընտրություն
Գնդակ մատակարարող տղաները մրցաշարերին մասնակցելու համար ընտրվում են թեստերի և փորձնական խաղերի մասնակցելուց հետո։ Գնահատվում է նրանց ֆիզիկական պատրաստվածությունը, դիմացկունությունը, արագությունը, գնդակը բռնելու և նետելու ճշգրտությունը ։
Ֆուտբոլ
Բարձր մակարդակի ֆուտբոլային հանդիպումների ժամանակ գնդակ մատակարարողներն օգնում են խուսափել երկար ուշացումներից, որոնք առաջանում են գնդակի սահմաններից դուրս գալու պատճառով։ Նրանք սովորաբար տեղակայվում են դաշտի երկայնքով տեղադրված գովազդային վահանակների հետևում։ Երբ գնդակը դուրս է գալիս խաղադաշտից, բոլ բոյերը փորձում են արագ բռնել այն և տալ խաղացողներին։
Բոլ բոյներին ընտրում են տարբեր չափանիշներով՝ կախված կոնկրետ մարզադաշտից, հաճախ բոլ բոյ են դառնում ֆուտբոլային ակադեմիաների սաները ։ Անգլիայում նրանց միջին տարիքը 15 է, սակայն նրանք կարող են լինել ավելի փոքր տարիքի․ գնդակ մատակարարող տղաների համար տարիքային սահմանափակումներ չկան ։
Պրոֆեսիոնալ ֆուտբոլիստներից շատերը դեռահաս տարիքում եղել են բոլ բոյեր։ Նրանց թվում են Պեպ Գվարդիոլան, Ռաուլ Գոնսալեսը, Վեսլի Սնեյդերը, Կառլոս Տևեսը, Արդա Թուրանը, Ալվարո Մորատան, Յագո Ասպասը, Դոնի վան դե Բեկը, Բեռնարդու Սիլվան, Ֆիլ Ֆոդենը, Կալում Հադսոն-Օդոին, Բրահիմ Դիասը և ուրիշներ ։
Բոլ բոյերն ու գլխավոր մարզիչները
Ֆուտբոլային ակումբների գլխավոր մարզիչները հաճախ խորհուրդներ են տալիս գնդակ մատակարարող տղաներին՝ ինչպես ճիշտ և արագ մատուցել գնդակները իրենց թիմի խաղացողներին և, հակառակը, վտանգի դեպքում չշտապել գնդակը տալ մրցակից թիմի խաղացողներին ։
2019 թվականի նոյեմբերին «Տոտտենհեմ Հոտսպուրի» գլխավոր մարզիչ Ժոզե Մոուրինյոն անդրադարձել է բոլ բոյ Կալում Հայնսին, որի արագության շնորհիվ իր թիմի խաղացողներին հաջողվել է գոլ խփել։ Մոուրինյոյի խոսքերով՝ տղան լավ է «կարդում» խաղը, հասկանում է այն և «կարևոր գոլային փոխանցում է» կատարել։ Դրանից հետո պորտուգալացի մարզիչը տղային հրավիրել է «Տոտտենհեմ Հոտսպուրի» խաղացողների հետ ճաշի ։
2022 թվականի ապրիլին ՈՒԵՖԱ-ի Չեմպիոնների լիգայի քառորդ եզրափակիչ «Մանչեսթեր Սիթի»-«Ատլետիկո Մադրիդ» խաղից առաջ անգլիական ակումբի մարզիչ Պեպ Գվարդիոլան տեսաուղերձ է հղել «Էթիհադ» մարզադաշտում գնդակ մատակարարող տղաներին՝ խնդրելով գնդակը որքան հնարավոր է շուտ վերադարձնել երկու թիմերին՝ կանխելու «Ատլետիկոյի» խաղացողների կողմից «խաղը ձգելը» ։ Գվարդիոլան նշել է, որ բոլ բոյերը «խաղի մեծ ծրագրի» մասն են ։
Միջադեպեր բոլ բոյերի հետ
2013 թվականի հունվարի 23-ին Անգլիայի Ֆուտբոլի լիգայի գավաթի «Սուոնսի Սիթի» - «Չելսի» հանդիպման ժամանակ «Չելսիի» խաղացող Էդեն Ազարը ոտքով հարվածել է Չառլի Մորգանին, որը պառկել էր գնդակի վրա՝ փորձելով «ձգել ժամանակը» ։ Ագրեսիվ պահվածքի համար Ազարը հեռացվել է խաղադաշտից, իսկ հետո որակազրկվել երեք խաղով ։ Ավելի ուշ հայտնի է դարձել, որ խաղից մեկ օր առաջ գնդակ մատակարարող տղան թվիթ էր գրել, որ պատրաստվում է օգնել իր թիմին «ձգել ժամանակը» ։
2022 թվականի մայիսին «Վեսթ Հեմ Յունայթեդի» գլխավոր մարզիչ Դևիդ Մոյեսը կարմիր քարտ է ստացել այն բանի համար, որ զայրացած վիճակում գնդակով հարվածել է բոլ բոյին, որը չափազանց երկար ժամանակ գնդակը չէր վերադարձնում ։
Արտաքին հղումներ
Կատեգորիա:Ֆուտբոլային եզրույթներ Կատեգորիա:Բասկետբոլային եզրույթներ Կատեգորիա:Սպորտային մասնագիտություններ
Կոցուպիևկա
Կոցուպիևկա (Коцупіївка), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Կոցուպիևկա գյուղում բնակվում էր 26 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
Քաստեր շրջան (Կոլորադո)
Քաստեր շրջան (Custer County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 1915 կմ² է, բնակչությունը՝ 4255 մարդ (2010 թ. տվյալներով)։ Շրջկենտրոնն է Վեստքլիֆ բնակավայրը։ Կազմավորվել է 1877 թ.։
Մեսյագուտովո (գյուղ, Դուվանսկի շրջան)
Մեսյագուտովո (Месягутово, Мәсәғүт), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2010 թվականին գրանցված տվյալներով կազմում էր 10900 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դուվանսկի շրջանի բնակավայրեր
Դեյվ Քոուենս
Դևիդ Ուիլյամ «Դեյվ» Քոուենս (David William "Dave" Cowens, ), ամերիկացի պրոֆեսիոնալ բասկետբոլիստ։
Սպորտային կարիերա
Խաղացել է կենտրոնականի և ծանր հարձակվողի դիրքերում։ Սովորել է Ֆլորիդայի համալսարանում։ 1970 թվականի NBA դրաֆթի ժամանակ ընտրվել է «Բոստոն Սելտիքս» ակումբ կողմից՝ 4-րդ համարի ներքո։ Հետագայում հանդես է եկել «Միլոուքի Բաքս» ակումբի կազմում։ NBA-ում ընդհանուր առմամբ անցկացրել է 11 մրցաշրջան։ 1973/1974 և 1975/1976 թվականների մրցաշրջանների ժամանակ Քոուենսը Բոստոնի կազմում դարձել է NBA չեմպիոն։ Յոթ անգամ մասնակցել է NBA բոլոր աստղերի խաղին (1972—1978)։ 1973 թվականին ճանաչվել է NBA MVP և NBA բոլոր աստղերի խաղի MVP: Երեք անգամ ընդգրկվել է NBA բոլոր աստղերի երկրորդ հավաքականի մեջ (1973, 1975-1976)։ Մեկ անգամ ընդգրկվել է NBA բոլոր աստղերի պաշտպանության առաջին հավաքականի մեջ (1976), ինչպես նաև երկու անգամ NBA բոլոր աստղերի պաշտպանության երկրորդ հավաքականի մեջ (1975, 1980)։ 1971 թվականին ճանաչվել է NBA տարվա սկսնակ և ընդգրկվել է NBA սկսնակների առաջին հավաքականի մեջ։ «Բոստոն Սելտիքս» ակումբում նրա կողմից անմահացված է 18-րդ համարը։ NBA կարիերայի ընթացքում ընդհանուր առմամբ խաղացել է 766 խաղ, որոնցում հավաքել է 13 516 միավոր (17,6 մ/խ), կատարել է 10 444 անդրադարձ, 2910 փոխանցում, 599 խլում և 488 բլոկշոտ ։ 1991 թվականին Քոուենսը ընդգրկվել է Բասկետբոլի փառքի սրահի մեջ։ Կարիերայի ավարտից հետո մարզել է «Շառլոթ Հորնեթս» և «Գոլդեն Սթեյթ Ուորիորս» ակումբները։ 1996 թվականին ընդգրկվել է NBA-ի պատմության 50 մեծագույն բասկետբոլիստների ցանկի մեջ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Բոստոն Սելտիքսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:Ամերիկացի բասկետբոլային մարզիչներ Կատեգորիա:Չօգտագործվող համարներով NBA բասկետբոլիստներ
Հասարակական կարգ
Հասարակական կարգը դատական պրակտիկայում։ Ընդհանրապես տեսությունը բաժանվում է, կամ այն ընկալվում է երկու իմաստով՝ լայն և նեղ։
Լայն իմաստով հասարակական կարգը հասարակության մեջ առկա սոցիալական կապերի և հարաբերությունների համակցություն է, որը ձևավորվում է սոցիալական, իրավական և բարոյական նորմերի գործողության արդյունքում և յուրաքանչյուր հանցագործություն զանցանք կամ այլ իրավախախտում այս կամ այն չափով հանգեցնում է դրա խախտմանը։
Թռչող հոլանդացի (օպերա)
Թռչող հոլանդացի (Der fliegende Holländer), գերմանացի երգահան Ռիխարդ Վագների ռոմանտիկական օպերա երեք գործողությամբ (WWV 63)։ Գերմաներեն լիբրետտոն Ռիխարդ Վագների ըստ Հայնրիխ Հայնեի ստեղծագործության։ Առաջին անգամ բեմադրվել է 1843 թ. հունվարի 2-ին Դրեզդենի օպերային թատրոնում՝ արժանանալով հանդիսատեսի ջերմ ընդունելության։ Համարվում է գերմանացի երգահանի վաղ շրջանի լավագույն ստեղծագործություններից մեկը և ներկայումս էլ հաճախ բեմադրվում և ձայնագրվում է։
Հասարակական կարգ
Նեղ իմաստով հասարակական կարգը ընկալվում է որպես հասարակական նշանակության վայրերում տրանսպորտային միջոցների կայանատեղիներում, օդանավակայաններում, շուկաներում, պուրակներում, այգիներում, կինոթատրոններում, ցուցասրահներում, մարզադաշտերում, փողոցներում, հիմնարկ ձեռնարկություններում, ուսումնական հաստատություններում, հասարակական տրանսպորտում, հասարակական սննդի սպասարկման վայրում, ինչպես նաև հասարակական նշանակության այլ վայրերում այնպիսի իրադրության առկայություն, որի պայմաններում ապահովված է քաղաքացիների արժանավայել վարքագիծը, կազմակերպությունների հիմնարկների և հասարակական նշանակության այլ օբյեկտների բնականոն աշխատանքը, ինչպես նաև այդ վայրերում գտնվող անձի կամ անձանց ֆիզիկական և հոգեկան անձեռնմխելիությունը։
Աղբյուր
Կատեգորիա:Հասարակություն Կատեգորիա:Իրավական եզրեր
Թռչող հոլանդացի (օպերա)
Ստեղծման պատմություն
Ծովում թափառող նավի մասին ժողովրդական լեգենդը Ռիխարդ Վագների ուշադրությունը գրավեց 1838 թվականին։ Դրա հանդեպ հետաքրքրությունը մեծացավ դեպի Լոնդոն կատարած ծովային երկարատև ճանապարհորդության տպավորությունների ներքո. ահեղ փոթորիկը, նորվեգական ֆյորդերը, նավաստիների պատմությունները, այդ ամենը նրա մտքում արթնացրին հին ավանդությունները։ 1840 թվականին արդեն Վագներն ուրվագծեց մեկ գործողությամբ օպերայի տեքստը, իսկ 1841 թվականի մայիսին, տասն օրում, ստեղծեց վերջնական տարբերակը՝ երեք արարով։ Երաժշտությունը ևս գրվեց այդպես շատ արագ, մեկ ստեղծագործական պոռթկումով, և օպերան գրվեց-ավարտվեց յոթ շաբաթում (1841 թվականի սեպտեմբերից օգոստոս)։ Պրեմիերան կայացավ 1843 թվականի հունվարի 2-ին, Դրեզդենում՝ Վագների ղեկավարությամբ։ Որպես «Թռչող Հոլանդացու» սյուժեի աղբյուր ծառայել է նավաստիների շրջանում տարածված լեգենդը՝ ուրվական-նավի մասին, որը, հավանաբար, վերաբերում է 16-րդ դարին՝ աշխարհագրական մեծ հայտնագործությունների դարաշրջանին։ Այդ լեգենդը երկար տարիներ հիացրել է Հայնրիխ Հայնեին։ Նա առաջին անգամ «Թռչող Հոլանդացուն» հիշատակում է իր «Ճանապարհորդական պատկերներ» ժողովածուի մեջ (1826 թ.): «Պարոն ֆոն Շնաբելեվոպցու հուշերից» պատմվածքում (1834 թ.) Հայնեն մշակեց այդ լեգենդը՝ իրեն հատուկ երգիծական ոճով։ Իսկ Վագները ժողովրդական լեգենդը տեսավ այլ՝ դրամատիզմի տեսանկյունից։ Կոմպոզիտորին գրավեց իրադարձությունների խորհրդավոր, ռոմանտիկական կառուցվածքը՝ ալեկոծ ծովը, որով հավերժ, առանց նպատակակետի և անհույս թափառում է ուրվական-նավը, այդ հանելուկային կերպարը, որ կարևոր դեր է խաղում հերոսուհու ճակատագրում, իսկ ամենագլխավորը՝ հենց Թափառողի ողբերգական կերպարը։ Օպերայում նաև ողջ խորությամբ կերտվել է Վագների սիրելի թեման՝ կանացի հավատարմությունը, որը շոշափվում է նրա շատ ստեղծագործություններում։ Նա ստեղծել է երազկոտ, վեհացած և միաժամանակ՝ քաջ, վճռական, անձնազոհության պատրաստ աղջկա կերպարը, որն իր անձնուրաց սիրով ու հոգու անաղարտությամբ քավում է հերոսի մեղքերը, հանգեցնում նրա փրկությանը։ Բախման սրացման համար կոմպոզիտորը բերում է նոր, հակապատկերային կերպարի՝ Սենտային սիրահարված որսորդ Էրիկին։ Օպերայում նաև լայնորեն ներկայացված են ժողովրդական կենցաղի տեսարաններ։
Երաժշտությունը
«Թռչող Հոլանդացի» օպերայում միահյուսված են ժողովրդա-կենցաղային տեսարաններն ու ֆանտաստիկան։ Նավաստիների ու աղջիկների զվարթ խմբերգերը ներկայացնում են ժողովրդի պարզ ու համերաշխ կյանքը։ Փոթորկի, ալեկոծ ծովի, ուրվական-նավի անձնակազմի երգն արտացոլում են հին ռոմանտիկական լեգենդի կերպարներին։ Երաժշտության մեջ, Հոլանդացու և Սենտայի միջև զարգացող դրամայում արտահայտվում են հուզականությունն ու զգացմունքների խորացումը։ Արդեն նախերգանքում տրվում է օպերայի գաղափարը։ Վալտորնայի (եղջերաշեփորի) և ֆագոտի ձայներով նախ արտահայտվում է Հոլանդացու ահեղ ճիչը, երաժշտությունն առույգությամբ ներկայացնում է փոթորկուն ծովի տեսարանը։ Այնուհետև անգլիական եղջերափողը, այլ փողային նվագարանների հետ ձայնակցում է Սենտայի երգի թեթև մեղեդուն։ Նախերգանքի վերջում այն ձեռք է բերում խանդավառ, հիացական երանգ՝ արտահայտելով հերոսի մեղքերի քավումն ու փրկությունը։
Առաջին արարում, փոթորկալից ծովի բնապատկերի վրա բացվում է մասսայական տեսարան, կայտառությունն ու համարձակությունը ստվերում են Հոլանդացու ողբերգական զգացումները։ Անհոգություն է նշմարվում ղեկակալի երգում. «Թռցնում է ինձ օվկիանոսը փոթորկի հետ»։ Մեծ արիան՝ «Ժամանակն սպառվեց», Հոլանդացու մռայլ, ռոմանտիկորեն ըմբոստացող մենախոսությունն է։ Արիայի դանդաղ հատվածը՝ «Օ, ինչի՞ վրա է փրկության հույսը», ներծծված է զսպված վշտով և հանգստության մեծ երազանքով։ Զուգերգի մեջ Թափառականի տխուր արտահայտություններին կարճ և աշխույժ ռեպլիկներով պատասխանում է Դալանդը։ Արարն ավարտվում է ղեկակալի սկզբնական երգով, որ թեթև ու զվարթ է հնչում երգչախմբի հետ։
Երկրորդ արարն սկսվում է աղջիկների ուրախ խմբերգով. «Դե, մանիր աշխույժ, ճախարակ»։ Նվագախմբի ձայնակցումն ասես սռնու անդադար բզզոցը լինի։ Այս տեսարանում կենտրոնական տեղը զբաղեցնում է Սենտայի դրամատիկական բալլադը. «Հանդիպե՞լ եք ծովում դուք մի նավի», որ օպերայի կարևոր դրվագներից մեկն է։ Այստեղ, ինչպես և նախերգանքում, երաժշտության մեջ մոլեգնում են տարերքն ու անեծքը, որ ծանրացել է հերոսի վրա։ Դրան հակադրվում է նրա մեղքերի քավության պահին հնչող հանդարտ երաժշտությունը՝ ջերմացած սիրո զգացմունքով ու կարեկցանքով։ Նոր հակադրություն է Էրիկի ու Սենտայի զուգերգը. «Քեզ սիրում եմ խենթի պես, Սենտա» սիրո մեղմ խոստովանությունը փոխարինվում է երազի անհանգիստ պատմությունով. «Ես պառկած էի բարձր ժայռին»։ Զուգերգի վերջում, որպես համառ վճռականություն, դարձյալ հնչում է Սենտայի բալլադի երաժշտական թեման։ Երկրորդ արարի զարգացման գագաթնակետը՝ Սենտայի ու Հոլանդացու երկար զուգերգը, հագեցած է կրքոտ զգացմունքայնությամբ։ Այստեղ երաժշտության մեջ նշմարվում են բազմաթիվ գեղեցիկ, արտահայտիչ մեղեդիներ, որ խիստ ու ողբերգական է հնչում Հոլանդացու ձայնով, և թեթև ու խանդավառ՝ Սենտայի շուրթերից։ Եզրափակիչ տերցետոն ընդգծում է այդ կենտրոնական դրվագի ռոմանտիկական վեհությունը։
Աղբյուրներ
"100 Опер", издательство "Музыка", Ленинград, 1973.
Կատեգորիա:1843 բեմադրվածներ Կատեգորիա:Գերմաներեն օպերաներ
Գագինո (գյուղ, Գագինսկի շրջան)
Գագինո (Гагино), գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Գագինսկի շրջանի բնակավայրեր
Հոգեկան առողջություն
Հոգեկան առողջության չափանիշներ
Առողջապահության համաշխարհային կազմակերպությունն առանձնացրել է հոգեկան առողջության հետևյալ չափանիշները.
Հոգեկան առողջության համաշխարհային օր
Հոգեկան առողջության համաշխարհային օրը նշվում է 1922 թվականից յուրաքանչյուր տարի՝ հոկտեմբերի 10-ին։
Պատմական ակնարկ
Հոգեկան հիվանդություններ ունեցող անձանց հանդեպ խտրական վերաբերմունքն ունի խորը արմատներ և շարունակվում է նաև հիմա։ Միջազգային կազմակերպությունների կողմից նրանց՝ որպես խոցելի խմբի առանձնացումը և առանձին կոնվենցիաների ստեղծումը սկսվել են ընդամենը երկու տասնամյակ առաջ՝ իննսունականներից ։ Մինչ յոթանասունականները, հաշմանդամություն ունեցող անձանց իրավունքները կարգավորվում էին Իրավունքների միջազգային օրինագծով, որն իր մեջ ներառում է Մարդու իրավունքների համընդհանուր հռչակագիրը, Քաղաքացիական և քաղաքական իրավունքների միջազգային պայմանագիրը, Տնտեսական, սոցիալական և մշակութային իրավունքների միջազգային պայմանագիրը ։ Խնդիրն այն է, որ այս իրավական փաստաթղթերում հաշմանդամություն ունեցող անձիք չէին առանձնացվում որպես անջատ խումբ, որն ունի հատուկ կարիքներ, այլ նրանց իրավունքներն ընդհանրացվում էին բոլոր մարդկանց համընդհանուր իրավունքներով։
Համենայն դեպս, 1970-ականներին Միավորված ազգերի կազմակերպությունը ընդունել է մի քանի ոչ պարտադիր պայմանագրեր, ներառյալ Մտավոր հետամնաց անձանց իրավունքների մասին հռչակագիրը ։
1980-ականներին որոշ միջոցառումների շնորհիվ սկսվեց մեծ ուշադրություն դարձվել հոգեկան առողջությանը վերաբերող միջազգային իրավունքին։ Մասնավորապես, 1981թ֊ը ՄԱԿ֊ի կողմից հայտարարվեց որպես հաշմանդամություն ունեցող անձանց տարի, իսկ 1983թ֊ից 1992թ.֊ը՝ հաշմանդամություն ունեցող անձանց տասնամյակ ։
Այլ ոչ պարտադիր պայմանագրեր կնքվել են նաև 1990-ականներին, որոնք հետագայում ծառայեցին որպես ուղեցույց միջազգային օրինագծերի համար։ Դրանք էին՝
2001թ.ին ՄԱԿ֊ի Գլխավոր ասամբլեան ստեղծեց հատուկ հանձնաժողով, որը պետք է զբաղվեր հաշմանդամություն ունեցող անձանց համար հռչակագրի իրավունքներ առանձնացնելով ։
Հանձնաժողովի կազմում ընդգրկվել էին ավելի քան 40 ներկայացուցիչներ տարբեր երկրներից և 400 հասարակական կազմակերպությունների աշխատողներ։ 5 տարվա միասնական աշխատանքը հանգեցրեց Հաշմանդամություն ունեցող անձանց իրավունքների մասին կոնվենցիայի ստեղծմանը, որն ընդունվեց 2006թ.֊ի դեկտեմբերի 13֊ին։ Ի տարբերություն նախորդ պայմանագրերի, հայտարարագրերի և փաստաթղթերի, այս կոնվենցիան ուներ իրավաբանորեն պարտավորեցնող ուժ։
Անցած մի քանի տասնամյակների ընթացքում եվրոպական մի շարք երկրներում լուրջ ջանքեր են գործադրվել ՝ բացառապես ստացիոնար պայմաններում հոգեկան առողջության պահպանման համակարգից (ինստիտուցիոնալ բժշկական օգնություն) անցնելու մեկ այլ համակարգի, որտեղ հիմնական շեշտը դրվում է համայնքային մակարդակով բժշկական օգնության և աջակցության տրամադրման վրա։ Համայնքային մակարդակով մատուցվող ծառայությունները նպաստում են մարդու հիմնական իրավունքների խթանմանը և պաշտպանությանը ։
Այդպիսով մարդը չի մեկուսանում շրջակա միջավայրից, չի խախտվում նրա՝ հասարակական կյանքում ներգրավված լինելու իրավունքը, ինչը ոչ միշտ է ստացվում ապահովել հոգեբուժական կլինիկաներում ։
Հայաստանում այս խնդիրը նույնպես բարձրաձայնվել է տարբեր կազմակերպությունների և իրավապաշտպանների կողմից։ 2019թ.֊ի օգոստոսին Աշխատանքի և սոցիալական հարցերի նախարարութունը ներկայացրել է ծրագիր, որով պետք է կարգավորվի հոգեկան առողջության և մտավոր խնդիրներ ունեցող անձանց տնային պայմաններում խնամքի ծառայությունների  տրամադրումը ։
Իրավիճակը Հայաստանում
Հայաստանում 2017 թվականի դրությամբ հաշվառվել է շուրջ 52 հազար հոգեկան խնդիրներ ունեցող գրանցված անձ ։ 2016֊ի համեմատ թիվն ավելացել է 3 տոկոսով ։ Իսկ 2013թ.֊ին թիվը եղել է 20064 մարդ ։ "Հայաստանում գործում է 6 հոգեբուժական կլինիկա, որոնցից երեքը Երևանում, մնացած երեքը՝ Արարատի, Շիրակի և Գեղարքունիքի մարզերում ։"Սակայն հետազոտություններում նշվում է, որ դրանց ծառայությունները բավարար չեն՝ ապահովելու առկա կարիքը, գործող ծառայություններն էլ և՛ քանակապես, և՛ որակապես չեն համապատասխանում ժամանակակից պահանջներին ։
Հայաստանի Հանրապետությունում 2004թ.֊ի մայիսի 25֊ից գործում է ՀՀ օրենքը հոգեբուժական օգնության մասին ։
Այն հոգեկան առողջությունը սահմանում է որպես մարդու անօտարելի և անփոխանցելի ոչ նյութական բարիք, որը ներառում է շրջակա միջավայրի համապատասխան ընկալումը, որոշումներ կայացնելու ու իրագործելու ունակությունը, կայուն հուզականության դրսևորումը և պահպանումը։ Վեցերորդ հոդվածի երկրորդ կետով սահմանվում է, որ «հոգեկան խանգարումներ ունեցող անձինք ունեն Հայաստանի Հանրապետության օրենսդրությամբ սահմանված բոլոր իրավունքները և ազատությունները, բացառությամբ օրենքով սահմանված դեպքերի»։  Ըստ նույն հոդվածի յոթերորդ կետի՝ «իրավունքները կարող են սահմանափակվել օրենքով կամ հետազոտող բժշկի կամ հոգեբուժական հանձնաժողովի կողմից, եթե դրանց իրականացումը վտանգ է ներկայացնում հիվանդի կամ հասարակության համար կամ խոչընդոտում է բժշկական հետազոտությանը կամ փորձաքննությանը»։
Ինչպես նշվում է յոթերորդ հոդվածում, հոգեբուժական օգնությունը պետությունն իրականացնում է իր միջոցների հաշվին. "«Հոգեկան խանգարումներով տառապող անձանց հոգեբուժական օգնությունն իրականացվում է պետության միջոցների հաշվին` պետության երաշխավորած նպատակային ծրագրերի շրջանակներում, մարդասիրության ու մարդու իրավունքների պաշտպանության հիմունքներով»։"Բժշկական հաստատությունը պարտավոր է բուժվողին իրազեկել իր իրավունքների մասին. "«Հոգեբուժական կազմակերպությունում բուժվող հոգեկան խանգարում ունեցող անձինք իրազեկվում են իրենց իրավունքների, հոգեբուժական հաստատությունում գտնվելու նպատակի և պատճառների մասին` դրանց վերաբերյալ նշում կատարելով բժշկական փաստաթղթերում...»։"2010 թվականին Հայաստանի Հանրապետությունը վավերացրել է Հաշմանդամություն ունեցող անձանց իրավունքների մասին Միավորված ազգերի կազմակերպության Կոնվենցիան։ Այն պաշտպանում է հոգեկան առողջության խնդիրներ ունեցող մարդկանց իրավունքները, ներառյալ` չարաշահումից, բռնությունից և խոշտանգումներից պաշտպանության իրավունքը, համայնքում ընտանիքի հետ ապրելու իրավունքը, սեփական կամքին հակառակ հոսպիտալացվելու, կրթության, փոխադրման և այլ հանրային ծառայությունների հասանելիության իրավունքը, տեղեկատվության և հաղորդակցության հասանելիության իրավունքը, զբաղվածության և պատշաճ կենսամակարդակիիրավունքը, սոցիալական արդարության հասանելիության իրավունքը ։
Հավելվածներ
Հավելվածները պարունակում են ոչ միայն տեսական մաս՝ ախտանիշների նկարագրություններով և անհանգստության/խուճապի դեմ պայքարի ուղիներով, այլ նաև գործնական մաս՝ թեստեր և վարժություններ, որոնք օգնում են վերականգնել ինքնատիրապետումը։ Պրակտիկաների մի մասը ներկայացված է խաղի տեսքով։ Օրինակ՝ «Օգնիր տագնապողին» խաղում, որպեսզի հանգստացնես մուլտհերոսին, պետք է ճիշտ պատասխանել նրա հարցերին, օրինակ՝ «արժի՞ ալկոհոլ խմել տագնապի ժամանակ»։ Խաղի նպատակն է սովորեցնել օգտատիրոջը, թե ինչպես ճիշտ վարվել տապնապի հարձակման ժամանակ։
Մեդիտացիան, եթե կանոնավոր կերպով կիրառվի, կարող է նվազեցնել սթրեսի մակարդակը, մեծացնել կենտրոնանալու և զգացմունքները կառավարելու ունակությունը, պարզել են Մաքս Պլանկի անվ․ (Գերմանիա) Ճանաչողական գիտությունների և ուղեղի ինստիտուտի գիտնականները։ Համաճարակի ընթացքում առցանց մեդիտացիան մեծ ժողովրդականություն է վայելել, այդ թվում՝ սմարթֆոնների հավելվածների միջոցով ։ Հրահանգչի ձայնագրված ձայնը տալիս է այնպիսի հրահանգներ, ինչպիսիք են «Երեք խորը շունչ քաշեք» կամ «Կենտրոնացեք այն մարդու մասին մտքերի վրա, որոնց համար շնորհակալ եք»։ Հոգեկան առողջության բջջային հավելվածների շուկայի ներուժը հսկայական է։ 2021 թվականին հոգեկան առողջության ընդհանուր շուկան գնահատվել է 4,2 միլիարդ ԱՄՆ դոլար և ակնկալվում է, որ մինչև 2022 թվականը կկազմի 5,2 միլիարդ դոլար, իսկ մինչև 2027 թվականը ՝ 17,5 միլիարդ դոլար։
Արտաքին հղումներ
Կատեգորիա:Հոգեբանություն Կատեգորիա:Հոգեկան առողջություն Կատեգորիա:Հաշմանդամություն
Եվրոպական գավաթ 1977–78
Եվրոպական գավաթ 1977–78 Եվրոպական գավաթի 23-րդ մրցաշրջանն էր, որում հաղթեց Լիվերպուլը՝ եզրափակչում պարտության մատնելով Բրյուգգեին 1–0 հաշվով ։ Այս խաղից հետո վեց եզրափակիչներ ավարտվեցին 1-0 հաշվով հիմնական ժամանակում, որոնցից հինգում հաղթեցին անգլիական ակումբներ։ Եզրափակիչը կայացավ Լոնդոնի Ուեմբլի մարզադաշտում 1978 թվականի մայիսի 10-ին, խաղը դիտում էին 92 500 հանդիսական։
Արտաքին հղումներ
Կատեգորիա:ՈՒԵՖԱ Չեմպիոնների Լիգայի մրցաշրջաններ Կատեգորիա:1978 ֆուտբոլում Կատեգորիա:1977 ֆուտբոլում
Դելտա շրջան (Կոլորադո)
Դելտա շրջան (Delta County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 2977 կմ² է, բնակչությունը՝ 30952 մարդ (2010 թ. տվյալներով)։ Շրջկենտրոնն է Դելտա բնակավայրը։ Կազմավորվել է 1883 թ.։
Կատեգորիա:Կոլորադոյի շրջաններ
Ձորիկ
Ձորիկ, գյուղ Արևմտյան Հայաստանում, Էրզրումի վիլայեթի Էրզրումի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ռիտոն` ցլիկի գլխի քանդակով
Ռիտոն` ցլիկի գլխի քանդակով, նմուշ Հայաստանի պատմության թանգարանի հավաքածուից, թվագրվում է մ․թ․ա․ 6-5-րդ դարերով, գտնվել է Արմավիրից։ Պեղումներն իրականացվել է Գևորգ Տիրացյանի կողմից 1985 թվականին։
Նկարագրություն
Դարչնագույն անգոբով պատված, լավ փայլեցված մակերեսով նրբախեցի ռիտոն է։ Պատրաստված է մանրահատիկ կավից։ Իրանը գլանաձև է` դեպի դուրս շեփորաձև լայնացող շրթնապսակով։ Ռիտոնի առաջամասը ռեալիստորեն վերարտադրված, հաստ եղջյուրներով ցլիկի գլուխ է։ Աչքերը ռելիեֆ են, նշաձև՝ խոշոր և զույգ ակոսով եզրագծված։ Բերանը կիսաբաց է, քթանցքները և ականջները նշված են փոսորակով։ Կենդանու պարանոցը հարդարված է մանյականման կետազարդով և եռանկյունաձև զարդանախշով։ Վզի վերին մասում թմբանման ելուստ կա, վզի տակ կախված է կաշին։ Կենդանու ճակատի վրա փորագիր երկու շրջաններ են և եռանկյունաձև նշան, որոնք ցուլի սրբազնության խորհրդանիշներն են։ Ցուլի կրծքամասին տեղադրված է հեղման անցքը։ Հայաստանում կավից պատրաստված ռիտոնները հայտնի են դեռևս ուրարտական շրջանից (Արին-բերդ, Արգիշտիխինիլի) և լայն տարածում ստացան աքեմենյան շրջանում։ Ոճական առանձնահատկություններով ներկայացվող ռիտոնը սերտորեն առնչվում է աքեմենյան արվեստին։ Նման անոթները ծառայում էին պաշտամունքային բնույթի արարողությունների ժամանակ սրբազան հեղումներ կատարելիս ։
Ծանոթագրություններ
Կատեգորիա:Հայաստանի պատմության թանգարանի նմուշներ
Ջոշ Վինդաս
Ջոշուա Դին Վինդաս (Joshua Dean Windass, ), անգլիացի ֆուտբոլիստ, կիսապաշտպան։ Հանդես է գալիս շոտլանդական «Ռեյնջերս»-ի կազմում։
Վաղ տարիներ
Ջոշ Վինդասը իր կարիերան սկսել է անգլիական «Հադերսֆիլդ Թաուն»-ի կազմում, որտեղ հանդես է եկել 10 տարի ։ Թիմի երիտասարդական կազմում հանդես է եկել մինչև 2012 թվականը, որից հետո տեղափոխվել է «Հարոգեյթ Աթտլետիկ», որի կազմում էլ սկսել է իր պրոֆեսիոնալ կարիերան։
«Ակրինգտոն Սթենլի»
2013 թվականի հուլիսին Ջոշ Վինդասը միացել է անգլիական «Ակրինգտոն Սթենլի»-ին ։ Թիմի կազմում նա իր նորամուտը նշել է 2013 թվականի նոյեմբերի 9-ին` Անգլիայի գավաթի խաղարկության շրջանակներում կայացած խաղում ։
«Ռեյնջերս»
2016 թվականի հուլիսի 1-ին Ջոշ Վինդասը տեղափոխվել է Շոտլանդիայի Պրեմիեր Լիգան ներկայացնող «Ռեյնջերս»։ Նա թիմի հետ կնքել է 4 տարվա պայմանագիր։
«Ռեյնջերս»-ի կազմում Ջոշը իր դեբյուտը նշել է 2016 թվականի հուլիսի 7-ին` «Չարլեսթոն»-ի դեմ ընկերական խաղում ։ Իր պաշտոնական դեբյուտը ֆուտբոլիստը նշել է հուլիսի 16-ին` «Մոտերվել»-ի դեմ խաղում ։ Իսկ իր առաջին գոլը նա խփել է հուլիսի 22-ին ։
Անձնական կյանք
Ջոշ Վինդասը ծնվել է Հալ քաղաքում։ Ջոշը նախկին անգլիացի ֆուտբոլիստ Դին Վինդասի տղան է։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ռեյնջերսի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Ռեյնջերս ՖԱ-ի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Ակրինգտոն Սթենլիի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Հադերսֆիլդ Թաունի ֆուտբոլիստներ
Պիլնայա
Պիլնայա (Пильна), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1885 թվականին։
2001 թվականի տվյալներով Պիլնայա գյուղում բնակվում էր 220 մարդ։ Բնակավայրը զբաղեցնում է 0,69 կմ² տարածք։ Բնակչության խտությունը կազմում էր 318,84 մարդ/կմ²։
(3398) Շտատմայեր
(3398) Շտատմայեր (Stattmayer), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 10-ին Հանս-Էմիլ Շուստերի կողմից Լա Սիլյայում ։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Հանս-Էմիլ Շուստերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կվինցանո դ’Օլիո
Կվինցանո դ’Օլիո (Quinzano d'Oglio), կոմունա Իտալիայում, Լոմբարդիա մարզի Բրեշիա գավառում ։
Բնակչությունը ըստ 2011 թվականի տվյալների կազմում է 6531 մարդ, խտությունը՝ 311 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 25030։ Հեռախոսային կոդ՝ 030։
Բնակավայրի հովանավորներն են համարվում Սուրբ Ֆաուստինը և Իովիտան։
Մահիկաձև կրծքազարդ
Նկարություն
Մահիկաձև է` ծայրերին մեկական թռչունի ոճավորված պատկերներով։ Թռչունների գլուխները թեքված են առաջ, կտուցները` իջեցրած կրծքին։ Պոչերը հովհարաձև են։ Թևերը ծալված են` եզրագծված փոքր կորություններով։ Առաջին հայացքից թռչուններ թեփուկավոր թվացող իրաններն արված են մանր միջնորմապատերով առանձնացված բջիջներից, որոնք ընդգծում են մարմնի մանր փետուրները։
Դեն Բրաուն
Հեղինակի գործերում որպես գլխավոր գործող անձ հանդես է գալիս Ռոբերտ Լենգդոն անունով երևակայական կերպարը․ հիմնական թեմատիկան պատմական տարբեր ժամանակաշրջաններն են, ինչպես նաև քրիստոնեությունը։ Այդ երկուսի համադրումը հաճախ տեղիք է տալիս հակասության, սակայն Բրաունը ասում է, որ իր գրքերը հակաքրիստոնեական բովանդակություն չունեն։
Մահիկաձև կրծքազարդ
Նկարություն
Թռչունների միջև` զարդի կենտրոնում, երեք կենաց ծառերի սխեմատիկ պատկերներ են։ Ծառերը վերից և վարից եզերված են եռանկյունիներից կազմված նեղ գոտիով։ Ծառերի պատկերման նախատիպերը գալիս են ուրարտական արվեստից և զուգահեռներ ունեն Պերսեպոլսի բարձրաքանդակներում։ Կրծքազարդի ստորին եզրը գոտեվորված է մեկընդմեջ լոտոսի ծազկի և բողբոջի ծաղկեշղթայով։ Զարդը ընդելուզված է եղել սպիտակ և կապույտ էմալով (պահպանվել են միայն մնացորդները)։
Դեն Բրաուն
Գրողի հետաքրքրությունը ինչպես քրիստոնեության, այնպես էլ ծածկագրերի ու խորհրդավոր արժեքների հանդեպ գալիս է մանուկ հասակից։ Հայտնի է, որ տոնական օրերին նրանց ընտանիքը հաճախ ուղևորվել է գանձեր որոնելու ։
Հղումներ
Կատեգորիա:Ամերիկացի գրողներ Կատեգորիա:Անգլիացի գրողներ Կատեգորիա:Ամերիկացի դետեկտիվ ժանրի գրողներ Կատեգորիա:20-րդ դարի վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի լրագրողներ Կատեգորիա:Ամերիկացի երաժիշտներ Կատեգորիա:Ամերիկացի արձակագիրներ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ
Մահիկաձև կրծքազարդ
Նկարություն
Ոսկերչական արվեստի հիանալի նմուշ է, որը պատկերագրությամբ և ոճական առանձնահատկություններով առնչվում է աքեմենյան մշակութային ոլորտին ։
Ոսկան Մարտիկյան
Ոսկան Մարտիկյան, հայկական ծագումով օսմանցի քաղաքական գործիչ, գրող և խմբագիր ։
Կյանք
Ոսկան Մարտիկյանը ծնվել է Երզնկայում, հայկական ընտանիքում։ Երիտասարդ տարիքում բարձրագույն կրթություն ստանալու համար տեղափոխվել է Ստամբուլ։
Կրթություն ստանալուց հետո նա բազմաթիվ պաշտոններ է ստացել օսմանյան կառավարությունում և նախարարություններում։ Նա ղեկավարում էր Օսմանյան փոստ հեռագրային ծառայությունը և բազմաթիվ բարեփոխումներ է արել, որոնք մեծ հակազդեցություն գտան ։ Օսմանյան խորհրդարանի ընտրություններից հետո ընտրվել է պատգամավոր։
«Թանին» թերթի ազգայնական խմբագիր Հուսեյն Քահիթ բեյը զրպարտել է Մարտիկյանին՝ պնդելով, որ նա օսմանյան նոր թղթադրամների նախագիծը կազմել է հայի համար, և որ նրա տպագրության մեջ եղել են գաղտնագրված հայկական ծածկագրեր։ Օսմանյան հանձնաժողովը հետաքննել է մեղադրանքները և հերքել է Մարտիկյանի դեմ զրպարտությունները։ Այնուամենայնիվ, նրա հեղինակությունը որպես վստահելի քաղաքական գործիչ խիստ վնասվեց երիտթուրքերի շրջանում։ 1914-ին առաջին համաշխարհային պատերազմի սկզբում, երբ Օսմանյան խորհրդարանը քննարկում էր, թե արդյոք պետք է երկիրը մտնի պատերազմի մեջ, Մարտիկյանը չէր թաքցնում իր, որ հավանություն չի տալիս այդ մասնակցությանը ։ Սա հետագա պառակտում ստեղծեց Օսմանյան իշխանությունների և իր միջև։ Մեծ ճնշումների ներքո նա հրաժարական տվեց խորհրդարանում իր մանդատից ։
1918 թվականին Ոսկան Մարտիկյանը մեկնել է Եվրոպա և աուդիտոր դարձել տարբեր համալսարաններում։ Իրաքի նորաստեղծ կառավարությունը Մարտիկյանին հրավիրել է ծառայության և նրան շնորհվել է «Բեյ» կոչում։ Նա նաև հայ համայնքի ուժեղ կողմնակիցն էր՝ որպես Ստամբուլի Ազգային քաղաքական ժողովի անդամ։  Նա ակտիվ մասնակցություն է ունեցել բազմաթիվ գրական և հասարակական նախաձեռնություններում ։
Ծանոթագրություններ
Կատեգորիա:20-րդ դարի Օսմանյան կայսրության գրողներ Կատեգորիա:19-րդ դարի Օսմանյան կայսրության գրողներ Կատեգորիա:Թուրք տղամարդ գրողներ Կատեգորիա:1947 մահեր Կատեգորիա:1867 ծնունդներ Կատեգորիա:Օսմանյան կայսրության քաղաքական գործիչներ Կատեգորիա:Թուրք գրողներ Կատեգորիա:Թուրքեր հայկական սերմամբ Կատեգորիա:Հայ փախստականներ Կատեգորիա:Հայերն Օսմանյան կայսրությունում
Քենդի Դալֆեր
Քենդի Դալֆեր (Դյուլֆեր ) (Candy Dulfer, ծնվ. սեպտեմբերի 19,1969, Ամստերդամ), նիդերլանդացի սաքսոֆոնիստուհի և երգչուհի։ Համաշխարհային հռչակ է ձեռք բերել հանրահայտ «Լիլին այստեղ է եղել» (Lily Was Here) երաժշտական կոմպոզիցիայի շնորհիվ, որը գրել է Դեյվ Ստյուարդի հետ համատեղ 1989 թվականի նոյեմբերին։
Կենսագրություն
Քենդի Դալֆերը ծնվել է նիդերլանդացի հայտնի տենոր-սաքսոֆոնիստ Հանս Դալֆերի ընտանիքում։ Հայրը Քենդիին փոքր տարիքից սովորեցրել է ջազային հայտնի կատարողների՝ Սոնի Ռոուլինգի, Քոուլման Հոքինսի, Դեքսթեր Գորդոնի երաժշտությունը ճիշտ ընկալել ։ Քենդին սկսել է սաքսոֆոն նվագել վեց տարեկանից։ 1989 թվականի նոյեմբերին Քենդի Դալֆերը և Դեյվ Ստյուարդը գրել են հոլանդացի ռեժիսոր Բեն Վերբոնգի «Գանձապահ կինը» (De Kassière / Lily Was Here) «Լիլին այստեղ է եղել» դրամայի թրիլերի սաունդթրեքը ։ Երաժշտական թեման 1989 թվականի նոյեմբերի 25-ին դարձել է «Dutch Top 40» ազգային հիթ շքերթի առաջատարը և պահել է դիրքը վեց շաբաթ՝ մինչև 1989 թվականի դեկտեմբեր 30-ը։ Կոմպոզիցիան հաջողություն է ունեցել նաև այլ երկրներում՝ երկրորդ տեղ նորվեգական չարտում (Norwegian Singles Chart), վեցերորդ տեղը բրիտանական չարտում (UK Singles Chart)։ 1990 թվականի ամռանը կոմպոզիցիան ԱՄՆ ամենաժաղովրդական երգերի Billboard Hot 100 հիթ շքերթում գրավել է 11-րդ տեղը։
Ծանոթագրություններ
Կատեգորիա:Հոլանդացի երաժիշտներ Կատեգորիա:Հոլանդացի երգչուհիներ
Հաշվարկային չեկ
Հաշվարկային չեկ, ստացված ապրանքների, մատուցված ծառայությունների, կատարված աշխատանքների համար իրավաբանական անձանց և ֆիզիկական անձանց միջև անկանխիկ վճարումների ստուգման չեկ։ Հաշվարկային չեկերը կարող են լինել երկու տեսակի` ակցեպտավորված և ոչ ակցեպտավորված։
Սահմանում
Ըստ Սովետական մեծ հանրագիտարանի՝ հաշվարկային չեկը ստացված ապրանքների, մատուցված ծառայությունների, կատարված աշխատանքների համար իրավաբանական և ֆիզիկական անձանց միջև անկանխիկ վճարումների ստուգման չեկ է ։
Մի շարք իրավաբաններ հաշվարկային չեկը սահմանում են որպես անկանխիկ վճարումների համար խիստ հաշվառման ձևաթերթիկ (բլանկ), որը պարունակում է չեկը տվողի հանձնարարականը բանկին` իր հաշվից (որը նա բացել և վարում է) չեկը ստացողի հաշվին որոշակի գումար փոխանցելու մասին։
Հաշվարկային չեկը չեկը տվողի (ապրանքի գնորդի) կողմից փոխանցվում է չեկը ստացողին (ապրանքի վաճառող)` այն բանկին ներկայացնելու համար, որտեղ գտնվում է չեկը ստացողի հաշիվը։ Հաշվարկային չեկերն օգտագործվում են միայն բանկերի միջոցով անկանխիկ վճարումների համար, և դրանցից դուրս չեն կարող շրջանառվել։ Չեկն ստացողը, որը նման չեկ է ստացել որպես վճար, այն ներկայացնում է իր բանկին, որը չեկի գումարը փոխանցում է նրա հաշվին։ Հաշվարկային չեկի վրա խազ է քաշվում անկյունագծային շերտով, որն անցնում է ստորին ձախ անկյունից դեպի վերևի աջ անկյուն։ Այդպիսի հաշվարկային չեկերը երաշխիք են, որ միայն նա, ում համար նախատեսված է, գումարը կստանա հաշվին ։ Բացի այդ, արգելվում է (չեկը տվողի կամ չեկը ստացողի կողմից) կատարել կանխիկ վճարում հաշվարկային չեկի միջոցով (դրա համար չեկի դիմային մասում գրված է «Հաշվարկային» գրությունը)։ Արգելքը խախտած վճարողը պարտավոր է ամբողջությամբ փոխհատուցել չեկը տվողի կամ չեկը ստացողի կորուստները` ներառյալ կորցրած շահույթը ։
Հաշվարկային չեկերի տեսակներ
Հաշվարկային չեկերը կարող են լինել երկու տեսակի ` Սահմանափակ և անսահմանափակ չեկային գրքույկներից հաշվարկային չեկերը կարող են օգտագործվել իրավաբանական և ֆիզիկական անձանց կողմից ապրանքների և ծառայությունների դիմաց վճարումներ կատարելիս (օրինակ՝ կոմունալ ծառայությունների դիմաց վճարումներ անկանխիկ վճարումների կարգով) ։
Ծանոթագրություններ
Կատեգորիա:Տնտեսագիտություն Կատեգորիա:Հաշվապահություն Կատեգորիա:Ֆինանսներ Կատեգորիա:Փաստաթղթեր
Արթիկ (լճակ)
Արթիկ, լճակ Արագածի լեռնազանգվածի արևմտյան լանջին, Շիրակի մարզում։
Ծանոթագրություններ
Կատեգորիա:Լճեր այբբենական կարգով Կատեգորիա:Շիրակի մարզի լճեր
Կուպլևախա
Կուպլևախա (Куплеваха), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Կուպլևախա գյուղում բնակվում էր 45 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
Մեստրացայմ
Մեստրացայմ (Meistratzheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 1381 մարդ, բնակչության խտությունը` 107.72 մարդ/կմ²։ Բնակավայրը զբաղեցնում է 12.82 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 22 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 961 աշխատունակ (15-64 տարեկան) բնակիչ, որոնցից ակտիվ էին 745-ը, իսկ ոչ ակտիվները` 216։ Ակտիվության ցուցանիշը կազմում է 77,5 %։ 745 աշխատունակ մարդկանցից աշխատել է 716 անձ (387 տղամարդ և 329 կին)։ Գործազուրկ են եղել 29 անձ (9 տղամարդ և 20 կին)։ 216 անաշխատունակներից 61-ը եղել են աշակերտներ կամ ուսանողներ, 90-ը` թոշակառուներ, իսկ 65-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դենվեր շրջան (Կոլորադո)
Դենվեր շրջան (Denver County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 403 կմ² է, բնակչությունը՝ 600158 մարդ (2010 թ. տվյալներով)։ Շրջկենտրոնն է Դենվեր բնակավայրը։ Կազմավորվել է 1902 թ.։
Կատեգորիա:Կոլորադոյի շրջաններ
Denver County, Colorado
Գրիգոր Ղափանցյան
Գրիգոր Այվազի Ղափանցյան, հայ լեզվաբան-հայագետ, բանասիրական գիտությունների դոկտոր (1942), պրոֆեսոր (1930)։ ՀԽՍՀ ԳԱ ակադեմիկոս (1943), ՀԽՍՀ գիտության վաստակավոր գործիչ (1942) ։
Կենսագրություն
Ծնվել է Աշտարակում։ Սովորել է տեղի երկդասյան դպրոցում։ Բարձրագույն կրթությունն ստացել է Պետերբուրգի համալսարանում, աշակերտել է Նիկողայոս Մառին։ 1913 թվականին ավարտել է Պետերբուրգի համալսարանի արևելյան ֆակուլտետի հայ-վրաց-պարսկական բաժինը և աշխատանքի անցել Էջմիածնի Գևորգյան ճեմարանում։ 1914 թ. մասնակցել է Անիի Նիկողայոս Մառի կազմակերպած պեղումներին։ Միաժամանակ գրել է «Լեզվաբանական դիսցիպլինաներ և լեզու» գիտական գործը։ 1921 թվականին հրավիրվել է Երևանի համալսարան և մինչև 1954 թ. ղեկավարել է լեզվաբանության ամբիոնը ։
Զբաղվել է գիտամանկավարժական գործունեությամբ նախ՝ Էջմիածնի Գևորգյան ճեմարանում, ապա ԵՊՀ-ում (1921-ից)։ Եղել է ընդհանուր լեզվաբանության ամբիոնի վարիչ, ՀԽՍՀ ԳԱ լեզվի ինստիտուտի տնօրեն (1950-1956)։ 1930 թվականին ստացել է պրոֆեսորի կոչում, 1942 թվականին՝ գիտության վաստակավոր գործչի կոչում, ՀԽՍՀ ԳԱ հիմնադիր անդամներից է, եղել է նրա հասարակագիտական բաժանմունքի ակադեմիկոս քարտուղար, ունեցել է պատմաբանասիրական հետաքրքրություններ։ Տիրապետել է խեթերեն, ուրարտերեն, խուռիերեն և պալայերեն լեզուներին և պարզել է հայերենի և խեթերենի էթնիկական կապը։
Հայերենի ծագման և ցեղակցության վերաբերյալ զարգացրել է այն տեսությունը, թե նրա մեջ առկա է երկու շերտ՝ հնդեվրոպական և տեղական, ընդ որում հիմնականը տեղական շերտն է։ Տեղական ասելով նա հասկանում էր փոքրասիական և կովկասյան այն լեզվանստվածքը, որ, անվանի հայագետի կարծիքով, խոր արմատներ ունի հայերենում։
Իր մենագրություններում և բազմաթիվ հոդվածներում ուշագրավ դիտողություններ է արել տեսական լեզվաբանության, հայերենի զարգացման պատմության, հայժողովրդի կազմավորման ակունքների, նրա հնագույն լեզվաէթնիկական առնչությունների վերաբերյալ։
1939 թվականին գրել է «Ընդհանուր լեզվաբանություն» աշխատությանը, որտեղ լեզուն բնորոշել է որպես պատմահասարակական երևույթ։ Նշանավոր աշխատություններն են «Ուրարտուի պատմությունը», «Լեզվական ընդհանուր տարրեր ուրարտական և խեթական լեզուների միջև», «Հին Հայաստանի տեղանունների պատմա-լեզվաբանական նշանակությունը», «Խեթական աստվածները հայերի մոտ», «Ածանցները և ածանցված բառերը հին Փոքր Ասիայի տեղանուններում», «Հայերենի և լազո-մեգրելական լեզուների փոխհարաբերության մասին», «Հայասան՝ հայերի բնօրրան » և այլն։ Վերոհիշյալ աշխատություններում Ղափանցյանը քննել է հայերի և դրացիների քաղաքական և մշակութային կապերը, ձգտել է որոշել վերջիններիս դերը հայ ժողովրդի և հայոց լեզվի կազմավորման գործընթացում։ Միաժամանակ նա փորձել է տեսականորեն հիմնավորել լեզուների խաչավորման տեսությունը՝ հայոց լեզվի միջոցով, այն համարելով ոչ միայն հնդեվրոպական, այլև ասիա-կովկասյան լեզու։ Ղափանցյանի վերջին աշխատությունը «Հայոց լեզվի պատմությունն է», որտեղ քննության են առնված հայ ժողովրդի կազմավորման հարցերը, հայոց լեզվի հնդեվրոպական նստվածքը։
Վախճանվել է Երևանում ։
Հիշատակ
1987 թվականից Աշտարակի Գրիգոր Ղափանցյանի անվան № 4 դպրոցում գործում է Եղիշե Չարենցի անվան գրականության և արվեստի թանգարանի մասնաճյուղ հանդիսացող Գրիգոր Ղափանցյանին նվիրված թանգարան։
Ղափանցյանի բրոնզաձույլ կիսանդրին տեղադրված է Երևանի պետական համալսարանի կենտրոնական մասնաշենքի նախասրահում ։
Ծանոթագրություններ
Կատեգորիա:Հայ լեզվաբաններ Կատեգորիա:ՀԽՍՀ գիտության վաստակավոր գործիչներ Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ ԳԱԱ ակադեմիկոսներ Կատեգորիա:Հայագետներ Կատեգորիա:Հայ պատմաբաններ Կատեգորիա:ԵՊՀ դասախոսներ Կատեգորիա:Խորհրդային պատմաբաններ Կատեգորիա:Խորհրդահայեր Կատեգորիա:Հայ հայագետներ
Եվրոպական գավաթ 1978–79
Եվրոպական գավաթ 1978–79 Եվրոպական գավաթի 24-րդ մրցաշրջանն էր, որում հաղթեց Նոթինգհեմ Ֆորեստը՝ եզրափակչում պարտության մատնելով Մալմյոին 1–0 հաշվով ։ Եզրափակիչը կայացավ Մյունխենի Օլիմպիական մարզադաշտում 1979 թվականի մայիսի 30-ին, խաղը դիտում էին 57 500 հանդիսական։
Գործող չեմպիոն Լիվերպուլը դուրս մնաց պայքարից առաջին տուրում։
Արտաքին հղումներ
Կատեգորիա:ՈՒԵՖԱ Չեմպիոնների Լիգայի մրցաշրջաններ Կատեգորիա:1978 ֆուտբոլում Կատեգորիա:1979 ֆուտբոլում
Գադելբաևո
Գադելբաևո (Гадельбаево, Ғәҙелбай), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Մեսյագուտովո (գյուղ, Յանաուլսկի շրջան)
Մեսյագուտովո (Месягутово, Мәсәғүт), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 182 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Յանաուլսկի շրջանի բնակավայրեր
Աստերոիդների ցանկ (326801-326900)
Աստերոիդների ցանկ (326701-326800) * Աստերոիդների ցանկ * Աստերոիդների ցանկ (326901-327000)
Կլաստեր-անալիզ
Կլաստերային անալիզ կամ ԿԱ (cluster analysis, cluster – փունջ, ճութ, ողկույզ, թուփ), բազմաքայլ վիճակագրական ընթացակարգ, որի նպատակն է որևէ սկզբունքով խմբավորել օբյեկտները/տվյալները այնպես, որ միևնույն խմբում/կլաստերում գտնվող օբյեկտները ավելի նման լինեն միմյանց և տարբեր՝ մյուս խմբի օբյեկտներից։ Կլաստերային վերլուծությունը տվյալների մայնինգի մաս է։ Այն ունի կիրառման լայն շրջանակ [բժշկություն, քիմիա, հնագիտություն (ԿԱ-ով պարզում են քարե զենքերի, գերեզմանների... տաքսոնոմիան), հոգեբանություն, կենսաբանություն, կառավարում, բանասիրություն, մարդաբանություն, մարկետինգ...], որոնք միմյանցից տարբերվում են տերմիններով, մոտեցումներով, մեթոդներով։ ԿԱ-ի հոմանիշերն են թվային տաքսոնոմիան (taxonomy), դասակարգումային անալիզը (classification analysis)։ Գծ-ում (1) ըստ առաջին (x) և երկրորդ (y) փոփոխականների տվյալները բաժանված են 3 խմբի (կլաստերների), որոնք միմյանց հետ կարող են նաև հատվել։ ԿԱ-ի հիմնական խնդիրներն են՝ դասակարգման սկզբունքների մշակում, օբյեկտների խմբավորման օգտակար կոնցեպտուալ սխեմաների ուսումնասիրում, հետազոտման տվյալների հիման վրա առաջացած վարկածների ստուգում։ Կլաստերային անալիզի կիրառման համար իրականացնում են օբյեկտների խմբի առանձնացում, դրանց բնութագրող բազմաթիվ փոփոխականների ընտրություն ըստ հատկանիշերի, օբյեկտների միջև նմանության (կամ տարբերության) աստիճանի հաշվարկում, միանման օբյեկտների խմբի ստեղծման համար կլաստերացման անալիզի եղանակների կիրառում, կլաստերային անալիզի արդյունքների ճշգրտության ստուգում։
Մեծ խմբերի բաժանումը առավել փոքր խմբերի թույլ է տալիս հեշտացնել տվյալների հետագա մշակումը և որոշումների կայացումը։ Խիստ կարևոր է յուրաքանչյուր կլաստերում ապահովել օբյեկտների նմանության բարձր աստիճանը։ Ամենամեծ հետաքրքրությունը ներկայացնում են առանձին օբյեկտները, որոնք չեն հարմարվում ոչ մի կլաստերի։ Գոյություն ունեն կլաստերիզացման 100–ից ավելի ալգորիթմեր, սակայն հաճախակի կիրառվում է հիերարխիկ կլաստերային անալիզը։ Մեծ կլաստերները վերածվում են փոքրերի, որոնք էլ իրենց հերթին առավել փոքրերի, այսինքն աստիճանական կառուցվածքով իրական բարդ համակարգերից (տաքսոնոմիա, taxis – կարգ, nomos - օրենք) ստացվում է ծառանման հիերարխիկ (ստորակարգված) կառուցվածք (դենդրոգրամ) և յուրաքանչյուր օբյեկտ բնութագրվում է բոլոր կլաստերների (խոշորից՝ մանր) թվարկումով, որոնց պատկանում է։
Կլաստերային անալիզը դեղանյութերի սինթեզում
Ոչ շատ բարդ բանաձևով և ոչ շատ մեծ մոլեկուլային զանգվածով նշված մոլեկուլները (I), որոնց վաճառքի գինը ԱՄՆ-ում կազմում է տարեկան 5-6 միլիարդ դոլար, ստանում են նուրբ օրգանական սինթեզի մեթոդներով։ Առավել բարդ մոլեկուլների սինթեզի համար անհրաժեշտ է կիրառել ժամանակակից ԿԱ -ի եղանակները։
Բարդ մոլեկուլի սինթեզի համար անհրաժեշտ է քիմիական ռեակցիաների միջոցով միմյանց միացնել 3 առանձին ենթամիավորները (II, կլաստերները)։ Առաջին փուլն իրականացվում է շատ պարզ ռեակցիայով (III, Խեկ) և միանում են առաջին 2 ֆրագմենտները՝ Pd-ի կոմպլեքսային կատալիզատորի (Pd-ԿԿ) ներկայությամբ, երկրորդ փուլում տեղի է ունենում β- H-ի անջատում (էլիմինացում) և տաուտոմերացում (IV) և հետագա ռեակցիաներով իրականացվում է վերջնական փուլը (V)։ Այս պրոցեսում կարևորը Pd-ԿԿ –ն է, որը համարվում է այս բնագավառում կիրառվող ամենատիպիկ և հաճախ կիրառվող կատալիզատորը։ Այստեղ առաջանում են նոր քիմիական կապեր և մեզ անհրաժեշտ է վերահսկել օրգանական միացությունների միացման ուղղությունները։
Օրգանական մոլեկուլները կարող են միմյանց միանալ 1-ին կամ 2-րդ դիրքերում (VI)։ Եթե միացումը գնա մեզ համար ցանկալի ձևով, ապա հասնում ենք որոշակի կառուցվածքով բարդ կենսամոլեկուլների, որոնք ըստ ժամանակակից ստանդարտների՝ ինդիվիդուալ միացություններ են։ Արգասիքների 100:0 (կամ 99:1) հարաբերությունը ընտրողականության մեծ ցուցանիշ է, մնացած հարաբերությունները ընդունելի չեն։